Koriya ta Arewa ta ce ta Kudu na tsokanarta | Labarai | DW | 07.03.2016
Koriya ta Arewa ta ce ta Kudu na tsokanarta
Atisaye da Koriya ta Kudu da Amirka za su yi na tayar da hankalin Koriya ta Arewa, lamarin da ya sa shugaba Kim Jong Un ya ce zai amfani da makamin nukiliya a kansu.
Koriya ta Arewa ta yi barazanar amfani da makamin nukiliya idan takwararta Koriya ta Kudu da Amirka suka yi atisayen sojoji da makamai a wannan Litinin kamar yadda suka tanada. Dakarun Amirka dubu 17 da na Koriya ta Kudu dubu 300 ne za su yi gwaje-gwajen makamai wanda suka ce ba a taba ganin irinsa ba, wata guda bayan gwajin makami mai cin dogon zango da Koriya ta Arewa ta yi.
Ita dai Koriya ta Arewa ta na daukar wannan atisaye a matsayin tsokanar fada. Da ma kasashen duniya sun kakaba mata wasu sababbin takunkumai na karya tattalin arziki bayan gwajin makaman da suka ce ta yi ba bisa ka'ida ba.
A lokacin da ya ke mayar da martani kan wannan batu, kakakin ma'aikatar tsaron Koriya ta Kudu Sang-Gyun ya gargadi gwamnatin Koriya ta Arewa da cewa:
"Dole Koriya ta Arewa ta yi watsi da akidar nan tata da ba ta amfana mata komai. Idan ko Koriya ta Arewa ta toshe kunnuwanta ta ki jin gargadin da muka yi mata, to sojojinmu za su mayar da martani ba tare da bata lokaci ba."
Muhimman kalmomi Koriya ta Arewa, Koriya ta Kudu, Amirka, atisaye
Permalink http://p.dw.com/p/1I8LB
Trump ya amince ya gana da Kim Jong Un 09.03.2018
Shugaban Donald Trump na Amirka ya amince ya gana a nan gaba da Shugaba Kim Jong Un na kasar Koriya ta Arewa, wanda a baya suka sha jifan juna da muyagun kalamai.
Fahimtar juna tsakanin Trump da Kim 09.03.2018
Shugaban kasar Koriya ta Kudu Moon Jae-In ya bayyana shirin ganawar da ake yi tsakanin shugaban Amirka Donald Trump da takwaransa na Koriya ta Arewa Kim Jong Un zai zama muhimmmin mataki zaman lafiya
Koriya ta Arewa na son zantawa da Amirka 25.02.2018
Wani babban janar na rundunar sojin Koriya ta Arewa ya bayyana wa shugaban Koriya ta Kudu Moon Jae In cewar kasarsa shirye ta ke ta hau teburin tattaunawa da Amirka.